നിര്മാണത്തിലിരുന്നകാന ഇടിഞ്ഞുവീണു അരൂരുകാരുടെ ആശങ്ക തെറ്റിയല്ല. പണിയാകുമെന്ന് കരുതിയ കാന ഇടിഞ്ഞുവീണു. തിങ്കളാഴ്ച വൈകീട്ട് പെയ്ത കനത്ത മഴയില് കോണ്ക്രീറ്റ് ചെയ്ത 20 മീറ്ററോളം ഭാഗം ഇടിഞ്ഞുവീണു. ദേശീയപാതയുടെ കിഴക്കുഭാഗം ചേര്ന്ന് അരൂര് അമ്ബലം മുതല് പള്ളി വരെയാണ് കാന നിര്മിക്കുന്നത്. ഇവിടെയുള്ള എസ്.എന്.ഡി.പി. 960ാം നമ്ബര് ശാഖായോഗം ഓഫീസിന് തൊട്ടു തെക്കുവശമാണ് കാന ഇടിഞ്ഞത്. ഇരു വശങ്ങളിലായി പൂര്ത്തീകരിച്ച കോണ്ക്രീറ്റിങ്ങിന്റെ പടിഞ്ഞാറു ഭാഗമാണ് തകര്ന്നത്. കോണ്ക്രീറ്റ് സെറ്റാകുന്നതിന് ആവശ്യമായ സമയം നല്കാതെ ഇരുമ്ബുപാളികള് നീക്കിയതും മഴയില് സമീപത്തെ മണ്ണിടിഞ്ഞെത്തിയതുമാണ് ഇടിയാന് കാരണമെന്ന് പ്രദേശവാസികള് പറഞ്ഞു.ഇടിഞ്ഞുവീണ ഭാഗത്തെ കോണ്ക്രീറ്റ് തൊഴിലാളികള് നീക്കം ചെയ്തിട്ടുണ്. യന്ത്രസഹായത്താല് എടുത്ത കുഴികള്ക്ക് സമീപം വ്യാപകമായി മണ്ണിടിയുന്നുണ്ട്. മണ്ണൊലിച്ച് അടിതെളിഞ്ഞ ട്രാന്സ്ഫോര്മറും കമ്ബുകള് കൂട്ടിക്കെട്ടി താങ്ങ് നല്കിയിട്ടുള്ള വൈദ്യുത പോസ്റ്റും ഒക്കെ ഇവിടെ കാണാം.The post നിര്മാണത്തിലിരുന്നകാന ഇടിഞ്ഞുവീണു first appeared on MalayalamExpressOnline.